open-index/open-wikipedia-markdown huggingface dataset:
ชอร์ตซี แบล็กฮาร์ต

**แอชลีย์ หลุยส์ เออร์บันสกี** (Ashley Louise Urbanski; 14 มีนาคม ค.ศ. 1992) หรือที่รู้จักในชื่อ **ชอร์ตซี แบล็กฮาร์ต** (Shotzi Blackheart) เป็นนักมวยปล้ำหญิงชาวอเมริกันที่มีเอกลักษณ์โดดเด่นจาก ทรงผมสีเขียว, คาแรกเตอร์พังก์–ร็อก, และ ท่าขับรถถังออกมาโชว์ จนกลายเป็นหนึ่งในไวลด์การ์ดของดิวิชันหญิง WWE

## เส้นทางอาชีพ
เธอเริ่มปล้ำในค่ายอินดี้ชื่อดังหลายแห่ง เช่น
SHIMMER, EVOLVE, Rise Wrestling
เธอได้สร้างชื่อเสียงจากสไตล์บ้าดีเดือด, ท่ากระโดดเสี่ยง, และเอกลักษณ์ที่ใครมองก็จำได้ทันที

ปี 2018 เธอเคยร่วมแข่ง WWE Mae Young Classic (รอบคัดเลือก) แต่ยังไม่ถูกเซ็นสัญญาจนกระทั่งปี 2019 หลังเซ็นกับ WWE ปี 2019 Shotzi เดบิวใน NXT และได้รับความนิยมอย่างรวดเร็วจากการขี่ รถถัง ออกมาหน้าริง
คาแรกเตอร์สายพังก์ไม่เหมือนใคร การลุยแบบไม่กลัวเจ็บ

ผลงานเด่นใน NXT เป็นเจ้าภาพ Halloween Havoc 2020 คู่แท็กกับ Ember Moon และคว้าแชมป์ NXT Women's Tag Team Championship (1 สมัย)

Shotzi ถูกดันขึ้นค่ายหลักปี 2021 และมีช่วงที่ใช้ชื่อเดียว “Shotzi” (ตัดนามสกุล Blackheart ออก) ร่วมแมตช์สำคัญอย่าง Royal Rumble, Elimination Chamber, WarGames มีเรื่องราวเด่นกับ Damage CTRL

ปี 2023–2024 มีช่วงจับคู่กับ Tegan Nox และมีบทบาทในแมตช์หลายรายการใหญ่ ปี 2024 เธอโกนหัวจริงในสตอรี่ไลน์เพื่อล้อเลียน Damage CTRL ทำให้ได้รับกระแสเชียร์เพิ่มมาก
สไตล์ของเธอเป็นแบบ เสี่ยงสูง, ดุดัน, และเน้นความบ้าระห่ำ เช่น diving senton, suicide dive ที่รุนแรง

WWE ไม่ต่อสัญญา Shotzi ทำให้เธอออกจากค่ายในช่วงต้นปี 2025 เธอระบุว่าการออกจาก WWE ทำให้เธอรู้สึก เป็นอิสระขึ้น และปลดล็อกตัวเอง เธอหงุดหงิดช่วงท้ายใน WWE เพราะถูกดอง และมีโอกาสได้ปล้ำน้อย

หลังออกมา เธอกลับไปปล้ำในวงการอินดี้อีกครั้ง และบอกว่า รู้สึกดีที่ได้กลับมาโชว์สไตล์บ้าดีเดือด แบบที่ต้องการ

## คาแรกเตอร์และเอกลักษณ์
ผมสีเขียว รถถัง สไตล์พังก์–ร็อก
บุคลิกบ้าดีเดือด กล้าทำสpot เสี่ยงๆ
คำพูดประจำตัว: “Welcome to the Ball Pit!”

## ชีวิตส่วนตัว
Shotzi มีเชื้อสายฟิลิปปินส์จากฝั่งแม่
เคยเป็นพิธีกรรายการแปลก ๆ และทำงานในวงการบันเทิงก่อนเป็นนักมวยปล้ำ
เป็นคนรักสัตว์เลี้ยงมาก โดยเฉพาะสุนัข

## แชมป์และรางวัล
* **Alternative Wrestling Show**
** AWS Women's Championship (1 time)
* **East Bay Pro Wrestling**
** EBPW Ladies Championship (1 time)
* **Gold Rush Pro Wrestling**
** GRPW Lady Luck Championship (1 time)
* **[[Hoodslam]]**
** Best Athlete in the East Bay Championship (1 time)
** Intergalactic Tag Team Championship (1 time) – with Joey Ryan
* **[[IWA Mid-South]]**
** IWA Mid-South Women's Championship (1 time)
* ***[[Pro Wrestling Illustrated]]***
** Ranked No. 30 of the top 150 female wrestlers in the *[[PWI Women's 150]]* in 2021
* **[[Rise Wrestling]]**
** Phoenix of RISE Championship (1 time)
* **Sabotage Wrestling**
** Sabotage War of the Genders Championship (2 times)
* **[[Shine Wrestling]]**
** Shine Nova Championship (1 time)
****[[List of professional wrestling awards|Women's Wrestling Fan Awards]]***
** Rookie of the Year (2020)
* **[[WWE]]**
** NXT Women's Tag Team Championship (1 time) – with Ember Moon
** NXT Year-End Award (1 time)
*** Breakout Star of the Year (2020)
***Other titles**
** Internet Championship (1 time, current)

## อ้างอิง

## แหล่งข้อมูลอื่น
* 
* 
* 

หมวดหมู่:นักมวยปล้ำอาชีพหญิงชาวอเมริกัน
หมวดหมู่:ชาวอเมริกันเชื้อสายฟิลิปปินส์
หมวดหมู่:บุคคลจากลอสแอนเจลิส
มิกกี้ โนะ โตเกียวดิสนีย์แลนด์ ไดโบเก็ง

***มิกกี้ โนะ โตเกียวดิสนีย์แลนด์ ไดโบเก็ง*** () เป็นวิดีโอเกมสำหรับซูเปอร์แฟมิคอมที่มีมิกกี้ เมาส์เป็นตัวละครหลัก ทางโทมีได้เผยแพร่ที่ประเทศญี่ปุ่นในวันที่ 16 ธันวาคม ค.ศ. 1994 โดยมีถึง 6 ด่าน

## อ้างอิง

## แหล่งข้อมูลอื่น
*Super Famicom page
*Tool assisted speedrun

หมวดหมู่:วิดีโอเกมแพลตฟอร์ม
หมวดหมู่:วิดีโอเกมสำหรับซูเปอร์แฟมิคอม
หมวดหมู่:เกมของโทมี
หมวดหมู่:วิดีโอเกมที่มีฉากในโตเกียว
หมวดหมู่:วิดีโอเกมของมิกกี้ เมาส์
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่จัดในสวนสนุก
ปีแยรอกี

**ปีแยรอกี** ( – พหูพจน์) หรือ **ปีแยรุก** ( – เอกพจน์) เป็นของกินประเภทเกี๊ยวซึ่งได้จากการห่อไส้คาวหรือไส้หวานด้วยแป้งโดไร้เชื้อ นำไปต้มในน้ำเดือดจนสุก จากนั้นอาจนำไปจี่บนกระทะก่อนเสิร์ฟ

ปีแยรอกีมักเกี่ยวข้องกับตำรับอาหารของชาติในยุโรปกลาง ตะวันออก และตะวันออกเฉียงใต้ ถึงแม้ว่ามีความเป็นได้มากว่าอาหารชนิดนี้มีต้นกำเนิดในประเทศจีน แล้วเข้ามาในยุโรปในสมัยกลาง นอกจากนี้ยังเป็นที่นิยมในตำรับอาหารอเมริกันปัจจุบันซึ่งบางครั้งมีชื่อเรียกท้องถิ่นแตกต่างกันไป

ไส้ของปีแยรอกีที่พบได้ทั่วไป ได้แก่ มันฝรั่ง ควาร์ก (ผลิตภัณฑ์นม) เซาเออร์เคราท์ เนื้อบด เห็ด หรือผลไม้ ปีแยรอกีแบบคาวมักเสิร์ฟโดยโปะครีมเปรี้ยว โรยหอมเจียว หรือทั้งสองอย่าง

## อ้างอิง

หมวดหมู่:อาหารยัดไส้
หมวดหมู่:อาหารประจำชาติ
หมวดหมู่:อาหารโปแลนด์
หมวดหมู่:อาหารลิทัวเนีย
หมวดหมู่:อาหารรัสเซีย
หมวดหมู่:อาหารยูเครน
หมวดหมู่:อาหารมอลโดวา
หมวดหมู่:อาหารโรมาเนีย
หมวดหมู่:อาหารบัลแกเรีย
หมวดหมู่:อาหารเซอร์เบีย
หมวดหมู่:อาหารโครเอเชีย
หมวดหมู่:อาหารสโลวีเนีย
หมวดหมู่:อาหารออสเตรีย
หมวดหมู่:อาหารเยอรมัน
หมวดหมู่:อาหารเช็ก
หมวดหมู่:อาหารสโลวัก
หมวดหมู่:อาหารฮังการี
หมวดหมู่:อาหารอเมริกัน
หมวดหมู่:อาหารแคนาดา
บั๊ญหมี่

**บั๊ญหมี่** () เป็นคำภาษาเวียดนามที่แปลว่า "ขนมปัง" แต่ในตำรับอาหารเวียดนามยังหมายถึงบาแก็ตหรือขนมปังฝรั่งเศสทรงสั้นชนิดหนึ่งที่มีผิวบางกรอบและเนื้อนุ่มโปร่ง ผ่าตามยาวแล้วนำส่วนผสมต่าง ๆ มาใส่ระหว่างกลางอย่างแซนด์วิชและเสิร์ฟเป็นอาหาร นอกจากนี้ยังมีการกินบั๊ญหมี่ (ขนมปังธรรมดา) เป็นอาหารหลักด้วย

บั๊ญหมี่เวียดนามแบบฉบับคือการผสมผสานระหว่างเนื้อสัตว์และผักจากตำรับอาหารเวียดนามพื้นเมือง (เช่น หมูยอ ผักชี แตงกวา แคร์รอตดอง หัวไชเท้าดอง) กับเครื่องปรุงรสจากตำรับอาหารฝรั่งเศส (เช่น ปาเต) ร่วมกับพริกและมายองเนส อย่างไรก็ตาม ยังมีความนิยมใส่ส่วนผสมอื่นอย่างหลากหลายตั้งแต่ไข่ดาว เนื้อหมูปั้นก้อน หมูแดง หมูหย็อง แฮม ปลากระป๋อง เนย แยม ไปจนถึงไอศกรีม ในเวียดนามนิยมกินบั๊ญหมี่เป็นอาหารเช้าหรือเป็นของว่าง

บาแก็ตได้รับการเผยแพร่เข้าสู่เวียดนามในช่วงกลางคริสต์ศตวรรษที่ 19 ในขณะที่เวียดนามเป็นส่วนหนึ่งของอินโดจีนของฝรั่งเศส และกลายเป็นอาหารหลักชนิดหนึ่งในต้นคริสต์ศตวรรษที่ 20 ในคริสต์ทศวรรษ 1950 แซนด์วิชที่มีลักษณะเฉพาะตัวแบบเวียดนามปรากฏชัดขึ้นในไซ่ง่อนโดยกลายเป็นอาหารริมทางยอดนิยมซึ่งยังเป็นที่รู้จักในชื่อ *บั๊ญหมี่ส่ายก่อน* ("บั๊ญหมี่ไซ่ง่อน") หลังสงครามเวียดนาม ชาวเวียดนามโพ้นทะเลได้ทำให้บั๊ญหมี่เป็นที่นิยมในประเทศต่าง ๆ เช่น ออสเตรเลีย แคนาดา สหรัฐ บั๊ญหมี่ในประเทศเหล่านี้มักมีขายในร้านขนมปังของชาวเอเชีย

## อ้างอิง

หมวดหมู่:อาหารเวียดนาม
หมวดหมู่:อาหารฟิวชัน
หมวดหมู่:แซนด์วิช
หมวดหมู่:ขนมปัง
สันสกฤตาภิวัตน์

ในทางสังคมวิทยา **สันสกฤตาภิวัตน์** หรือ **การทำเป็นสันสกฤต** () เป็นกระบวนการที่ชนชั้นต่ำกว่าในระบบวรรณะเคลื่อนที่ขึ้นไปตามชนชั้นผ่านการเอาอย่างพิธีกรรมและการปฏิบัติของชนชั้นที่สูงกว่าหรือที่เป็นชนชั้นปกครอง กระบวนการนี้เหมือนกันกับการ "พาสซิง" ในสังคมวิทยา คำว่า “กระบวนการทำเป็นสันสกฤต” นั้นถูกทำให้นิยมขึ้นโดยเอ็ม เอ็น ศรีนิวาส นักวิชาการชาวอินเดียในช่วงทศวรรษ 1950s

ในมุมกว้าง อาจเรียกว่าเป็นกระบวนการ **พรหมาภิวัตน์** หรือ **การทำเป็นพราหมณ์** () ซึ่งเป็นกระบวนการทางประวัติศาสตร์ที่ธรรมเนียมและขนบทางความเชื่อของท้องถิ่นอินเดียแปรไปตามและรวมเข้ากับธรรมเนียมพราหมณ์, สร้างลักษณะร่วมทั่วทั้งอินเดียของศาสนาฮินดู

## นิยาม
ศรีนิวาสนิยามคำว่า *สันสกฤตาภิวัตน์* (Sanskritisation) ว่าเป็นกระบวนการที่ซึ่ง

## ดูเพิ่ม

* การผสมผสานทางวัฒนธรรม
* ระบบจำนวนนับแบบอารยภัต
* การต่อสู้เพื่อสันสกฤต
* การแปลกแยก
* ภัต
* ระบบวรรณะในอินเดีย
* การทำเป็นคริสต์
* ทราวิฑาภิวัตน์
* การทำเป็นอินโด-อารยัณ
* การทำเป็นอิสลาม
* *[[Kshatriyas and would-be Kshatriyas|กษัตริยะและผู้อาจเป็นกษัตริยะ]]*
* ลึงคายัต
* มัตตุร
* เวทันตะใหม่
* ปนินี
* สันสกฤตศึกษา 
* ศึกษา
* การทำเป็นจีน
* จารึกเดอะสปิตเซอร์
* วรรณะวิสวกรรม

## อ้างอิง

### บรรณานุกรม

* 

* 

* 

* 
* 

* 

* 

* 
* 

* 
* 
* 
* 

* 

* 
* 
* 

* 

## แหล่งข้อมูลอื่น

*
*
*

หมวดหมู่:การกลืนกลายทางวัฒนธรรม
หมวดหมู่:ระบบวรรณะอินเดีย
หมวดหมู่:ภาษาสันสกฤต
หมวดหมู่:การเปลี่ยนแปลงทางสังคม
เรือยกพลขึ้นบกจู่โจมบรรทุกเฮลิคอปเตอร์

thumb|right| กำลังดำเนินการในเดือนมิถุนายน ค.ศ. 1997
[thumb|มุมมองทางอากาศของ[ยูเอสเอส อเมริกา (LHA-6)|ยูเอสเอส ''อเมริกา'' (LHA-6) ที่เข้าเทียบท่าในแซนดีเอโก รัฐแคลิฟอร์เนีย ณ วันที่ 15 กันยายน ค.ศ. 2014]]

**เรือยกพลขึ้นบกจู่โจมบรรทุกเฮลิคอปเตอร์** (; อักษรย่อ: LHA) เป็นสัญลักษณ์การจัดชั้นเรือของกองทัพเรือสหรัฐสำหรับเรือยกพลขึ้นบกจู่โจมที่บรรทุกเฮลิคอปเตอร์ใช้งานทั่วไปของชั้น''ตาราวา''และ''อเมริกา''

วัตถุประสงค์ของพวกมันคือเพื่อใช้สร้างอำนาจ และธำรงการสำแดงกำลัง โดยทำหน้าที่เป็นรากฐานที่สำคัญของกองกำลังพร้อมรบยกพลขึ้นบก หรือหมวดเรือเฉพาะกิจโจมตีโพ้นทะเล โดยใช้ในการลำเลียงกำลังพลและอุปกรณ์ของฟลีตมารีนฟอร์ซในขณะปฏิบัติการในหน่วยนาวิกโยธินปฏิบัติการนอกประเทศ (MEU) หรือกองพลน้อยนาวิกโยธินปฏิบัติการนอกประเทศ (MEB) ซึ่งโดยปกติพวกมันจะเดินทางในกองกำลังเฉพาะกิจที่เรียกว่า "กองกำลังพร้อมรบยกพลขึ้นบก" เรือเหล่านี้และยานคุ้มกันของพวกมันมีความสามารถใด ๆ นับตั้งแต่ปฏิบัติการยกพลขึ้นบกทางทหารไปจนถึงปฏิบัติการด้านมนุษยธรรม

เรือเหล่านี้สร้างขึ้นด้วยดาดฟ้าขึ้นลงของอากาศยานเต็มรูปแบบที่มีลักษณะคล้ายกับเรือบรรทุกอากาศยานเพื่อใช้งานเฮลิคอปเตอร์อเนกประสงค์และเฮลิคอปเตอร์โจมตี นอกจากนี้ ยังสามารถใช้งานอากาศยานที่แกนโรเตอร์เอียงได้ เช่น เอ็มวี-22 ออสเปรย์ และอากาศยานรุ่นบินขึ้นระยะสั้นลงจอดทางดิ่ง เช่น เอวี-8 แฮริเออร์ และเอฟ-35บี ไลท์นิง II

เรือยกพลขึ้นบกจู่โจมบรรทุกเฮลิคอปเตอร์ชั้นตาราวาได้เอื้ออำนวยเหล่านาวิกโยธินด้วยวิธีการเคลื่อนย้ายเรือถึงฝั่งโดยเฮลิคอปเตอร์นอกเหนือจากการเคลื่อนที่โดยเรือยกพลขึ้นบก พวกมันเป็นเรือแบบแรกที่ออกแบบมาเพื่อทำทั้งสองสิ่งได้อย่างมีประสิทธิภาพในเวลาเดียวกัน

## ดูเพิ่ม
* เรือยกพลขึ้นบกจู่โจม
* เรือบรรทุกเฮลิคอปเตอร์

## อ้างอิง

## แหล่งข้อมูลอื่น
* 

หมวดหมู่:เรือการสงครามสะเทินน้ำสะเทินบก
หมวดหมู่:เรือบรรทุกเฮลิคอปเตอร์
เดอะเฮิร์ตบิสเนส

**เดอะเฮิร์ตบิสเนส** (The Hurt Business) เป็นกลุ่มนักมวยปล้ำที่สังกัด WWE ประกอบด้วย Montel Vontavious Porter (MVP, หัวหน้า) และ Bobby Lashley (CEO)

## ผลงานแชมป์ความสำเร็จ
* **[[All Elite Wrestling]]**
** AEW World Tag Team Championship (1 time) – Lashley and Benjamin
* **[[CBSSports.com|CBS Sports]]**
** Comeback Wrestler of the Year (2020) – MVP
* ***[[Pro Wrestling Illustrated]]***
** Comeback of the Year (2020) – MVP
* **[[WWE]]**
** WWE Championship (2 times) – Lashley
** WWE United States Championship (1 time) – Lashley
** WWE Raw Tag Team Championship (1 time) – Benjamin and Alexander
** WWE 24/7 Championship  (4 times) – Benjamin (3), Alexander (1) 
** Slammy Award for Trash Talker of the Year (2020)

## อ้างอิง

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
เซาดาดึ

[thumb|ภาพเขียน ''เซาดาดึ'' (ค.ศ. 1899) โดย[อัลเมย์ดา ฌูนีโยร์]]
**เซาดาดึ** () หรือ **เซาดาเด** () คือภาวะทางอารมณ์ที่ลึกซึ้งของความเศร้าโศกโหยหาอดีต สิ่งของที่ขาดหายไป หรือคนที่อยู่ห่างไกล โดยแฝงนัยว่าอาจไม่ได้พบเจอสิ่งของหรือคนที่โหยหานั้นอีกแล้ว เซาดาดึเป็นการระลึกถึงความรู้สึก ประสบการณ์ สถานที่ หรือเหตุการณ์ที่ครั้งหนึ่งเคยสร้างความตื่นเต้น ความพึงพอใจ และความผาสุกซึ่งตอนนี้กระตุ้นผัสสะต่าง ๆ และทำให้รู้สึกเจ็บปวดที่ต้องพลัดพรากจากความรู้สึกรื่นเริงเหล่านั้น อย่างไรก็ตาม ผู้มีภาวะเซาดาดึก็ยอมรับว่าการโหยหาอดีตจะลดทอนความตื่นเต้นหรือความสุขที่มีต่ออนาคต เซาดาดึหมายรวมถึงความสุขและความเศร้าในเวลาเดียวกัน บางครั้งจึงอาจบรรยายได้อย่างคร่าว ๆ ว่าเป็นความรู้สึก "หวานปนขม"

ตัวอย่างหนึ่งของความรุ่มรวยและความลึกซึ้งทางความหมายของเซาดาดึคือการเคลื่อนไหวทางสุนทรียศาสตร์และวรรณกรรมในโปรตุเกสช่วงต้นคริสต์ศตวรรษที่ 20 ซึ่งเรียกว่า เซาดูซิชมู () และได้รับการส่งเสริมจากนักเขียนต่าง ๆ โดยเฉพาะไตไชรา ดึ ปัชกูไวช์ (Teixeira de Pascoaes) นักเขียนที่เข้าร่วมการเคลื่อนไหวดังกล่าวในกาลิเซียได้แก่ บิเซนเต ริสโก (Vicente Risco), อันโตง บิลยาร์ โปนเต (Antón Villar Ponte) และมานูแวล อันตอนีโย (Manuel Antonio) เป็นต้น ผู้เข้าร่วมเซาดูซิชมูชาวโปรตุเกสและชาวกาลิเซียเคยพัฒนาความร่วมมืออย่างใกล้ชิดในวารสาร *นอส* () จากกาลิเซีย ส่วนในบราซิล วันที่ 30 มกราคมของทุกปีถือเป็นวันระลึกถึงเซาดาดึอย่างเป็นทางการ

## อ้างอิง

หมวดหมู่:คำและวลีภาษาโปรตุเกส
หมวดหมู่:อารมณ์
หมวดหมู่:การโหยหาอดีต
หมวดหมู่:ความรัก
หมวดหมู่:วัฒนธรรมทางทะเล
ชาเดินฟร็อยเดอ

**ชาเดินฟร็อยเดอ** (; ) คือประสบการณ์แห่งความสุข ความรื่นเริง หรือความกระหยิ่มใจที่มาจากการได้รับรู้หรือพบเห็นปัญหา ความล้มเหลว หรือความอัปยศของผู้อื่น

ชาเดินฟร็อยเดอเป็นอารมณ์ที่ซับซ้อนซึ่งเกิดเมื่อบุคคลหนึ่งรู้สึกเพลินใจกับความโชคร้ายของบุคคลอื่นแทนที่จะรู้สึกเห็นอกเห็นใจ อารมณ์นี้ปรากฏในเด็กมากกว่าในผู้ใหญ่ อย่างไรก็ตาม ผู้ใหญ่ก็สามารถประสบอารมณ์นี้ได้เช่นกัน แต่โดยทั่วไปแล้วพวกเขาจะเก็บซ่อนมันไว้

## อ้างอิง

หมวดหมู่:คำและวลีภาษาเยอรมัน
หมวดหมู่:อารมณ์
หมวดหมู่:ความเจ็บปวด
หมวดหมู่:จิตวิทยาศีลธรรม
เซนซุคท์

**เซนซุคท์** () เป็นคำนามภาษาเยอรมันที่แปลว่า "ความโหยหา" "ความปรารถนา" หรือ "ความกระหาย" นักจิตวิทยาบางคนใช้คำนี้แทนความคิดและความรู้สึกเกี่ยวกับแง่มุมทุกแง่ในชีวิตที่ยังไม่เสร็จสิ้นหรือไม่สมบูรณ์แบบ ผสมกับความโหยหาประสบการณ์ทางเลือกในอุดมคติ

## อ้างอิง

หมวดหมู่:คำและวลีภาษาเยอรมัน
หมวดหมู่:อารมณ์
หมวดหมู่:ความทุกข์
ความขัดแย้งตึกรัย

**ความขัดแย้งตึกรัย** () เป็นความขัดแย้งที่มีการสู้รบ เริ่มต้นขึ้นในเดือนพฤศจิกายน ค.ศ. 2020 ในภูมิภาคตึกรัย ประเทศเอธิโอเปีย ระหว่างกองกำลังพิเศษภูมิภาคตึกรัยที่นำโดย แนวหน้าประชาชนตึกรัยเพื่ออิสรภาพ (TPLF) กับกองกำลังแห่งชาติเอธิโอเปีย (ENDF) ภายใต้พันธมิตรกับกองกำลังพิเศษภูมิภาคอัมฮารา 

ความขัดแย้งนี้มีที่มาจากความพยายามของนายกรัฐมนตรีเอธิโอเปีย อาบีย์ อาห์เม็ด ก็จะเปลี่ยนทิศทางการเมืองของประเทศเอธิโอเปียจากสหภาพชาติพันธุ์ ระบบที่ซึ่งมีการกระจายอำนาจและให้อิทธิพลระดับท้องถิ่นกับกลุ่มชาติพันธุ์ต่าง ๆ โดยเขาต้องการจะรวมพรรคการเมืองท้องถิ่นและของกลุ่มชาติพันธุ์ต่าง ๆ ของแนวหน้าประชาชนปฏิวัติประชาธิปไตยเอธิโอเปีย ซึ่งปกครองเอธิโอเปียเป็นเวลากว่า 30 ปี รวมกันเป็นพรรควิโรฒ พรรคเดียว

TPLF ซึ่งนำโดยเดเบรทซีออน เกเบรมิเคิล ได้คะแนนนำในการเลือกตั้งท้องถิ่นตึกรัยเมื่อเดือนกันยายน 2020 นำหน้ารัฐบาลสหพันธรัฐซึ่งต่อมาได้ประกาศให้การเลือกตั้งที่ตึกรัยไม่ชอบด้วยกฎหมาย

## อ้างอิง

หมวดหมู่:ประเทศเอธิโอเปีย
หมวดหมู่:พ.ศ. 2563
การป้ายคอหอยส่วนจมูก

**การป้ายสิ่งส่งตรวจจากคอหอยส่วนจมูก** เป็นวิธีเก็บสิ่งส่งตรวจทางการแพทย์อย่างหนึ่ง ใช้เก็บสารคัดหลั่งโพรงจมูกจากส่วนคอหอยหลังโพรงจมูก สามารถนำสิ่งส่งตรวจที่เก็บได้จากวิธีนี้ไปตรวจหาสิ่งบ่งชี้โรคได้หลายอย่าง นิยมใช้ตรวจโรคไอกรน คอตีบ ไข้หวัดใหญ่ และโรคระบบทางเดินหายใจหลายโรค รวมไปถึง SARS, MERS และ COVID-19 ด้วย
## อ้างอิง

หมวดหมู่:เทคนิคทางห้องปฏิบัติการ
รถถังวาเลนไทน์

**รถถัง, ทหารราบ, เอ็มเค 3, วาเลนไทน์** เป็นรถถังทหารราบที่ถูกผลิตขึ้นในสหราชอาณาจักรในช่วงสงครามโลกครั้งที่สอง มากกว่า 8,000 คันในรุ่นที่ถูกผลิตขึ้นในรุ่นมาร์คสิบเอ็ด บวกกับรุ่นพิเศษต่าง ๆ ซึ่งคิดเป็นประมาณหนึ่งในสี่ของการผลิตรถถังของบริติชในช่วงยามสงคราม หลายรุ่นรวมทั้งการสร้างแบบตรึงด้วยการตอกหมุดและแบบเชื่อมเหล็ก เครื่องยนต์ที่ใช้ทั้งน้ำมันเบนซินและน้ำมันดีเซล และอาวุธยุทโธปกรณ์ที่เพิ่มขึ้นอย่างต่อเนื่อง มันถูกส่งไปยังสหภาพโซเวียตจำนวนมากและถูกสร้างขึ้นภายใต้ได้รับอนุญาตในแคนาดา ได้ถูกพัฒนาขึ้นโดยวิคเกอรส์ ซึ่งได้พิสูจน์แล้วว่าทั้งแข็งแกร่งและมีความน่าเชื่อถือ

## ประเทศผู้ใช้
****

* กองทัพบกแคนาดาได้รับ 30 คัน จาก 1,420 คันที่ถูกสร้างขึ้นในแคนาดา รถถังวาเลนไทน์ได้ถูกใช้งานเพื่อวัตถุประสงค์ในการฝึกซ้อม

* กองพันทหารราบที่ 11 ได้ซ่อมแซมรถถังวาเลนไทน์สองคันที่ถูกทำลายในทูบลัก
* กลุ่มกองพลน้อยยานเกราะอิสระเชโกสโลวาเกียที่หนึ่ง ได้รับรถถังวาเลนไทน์ในช่วงฤดูใบไม้ผลิ ปี ค.ศ. 1943 รถถังเหล่านี้เป็นรถถังคันแรกที่ถูกใช้งานอย่างเป็นทางการโดยกองทัพผลัดถิ่นเชโกสโลวักในสงครามโลกครั้งที่สอง

* กองทัพบกอียิปต์ได้ใช้รถถังวาเลนไทน์หลังช่วงสงครามโลกครั้งที่สอง ซึ่งใช้ในปาเลสไตน์ในอาณัติในช่วงสงครามอาหรับ-อิสราเอล ค.ศ. 1948  จากนั้นก็ถูกใช้สำหรับการฝึกซ้อม

* กองทัพบกจักรวรรดิอิหร่านได้รับรถถังบางส่วนจากอดีตเงื่อนไขให้ยืมเช่าจากสหภาพโซเวียตในช่วงหลังสงครามโลกครั้งที่สอง

* รถถังวาเลนไทน์ที่ถูกยึดมาได้ถูกผลักดันให้ไปเข้าประจำการในกองทัพน้อยแอฟริกา และถูกตั้งชื่อว่า *Infanterie Panzerkampfwagen Mk III 749 (e)*

* นิวซีแลนด์ได้รับ
** วาเลนไทน์ 2 100 คัน
** วาเลนไทน์ 3 75 คัน มี 18 คันที่ถูกดัดแปลงเป็น วาเลนไทน์ 3 ซีเอ็ส
** วาเลนไทน์ 5 81 คัน
** รถถังวาเลนไทน์สำหรับการสร้างสะพานข้ามแม่น้ำ(Bridgelayers) 11 คัน

* กองพลยานเกราะที่หนึ่งของโปแลนด์และหน่วยอื่น ๆ ของกองทัพโปแลนด์ในตะวันตกได้ใช้งานรถถังวาเลนไทน์สำหรับการฝึกซ้อม 

* กองทัพบกโปรตุเกสได้รับรถถังเอ็มเค 2 จำนวน 36 คันในปี ค.ศ. 1943, ซึ่งถูกนำมาใช้โดย  (กองพันทหารราบรถถัง)

* กองทัพบกโรมาเนียได้ยึดรถถังเอ็มเค 3 จากกองทัพแดง  ซึ่งถูกใช้สำหรับการทดสอบและการฝึกซ้อมการต่อต้านรถถัง

* กองทัพแดงได้รับ 2,124 คัน ที่บริติชสร้างขึ้น และ 1,208  คัน ที่แคนาดาสร้างขึ้นภายใต้เงื่อนไขให้ยืม-เช่า มีจำนวน 270 คัน และ 180 คันได้สูญหายในช่วงการขนส่ง

* กองทัพบกตุรกีได้รับรถถังวาเลนไทน์ 3 200 คัน ระหว่างปี ค.ศ. 1942 และ 1944

## อ้างอิง

ว
หมวดหมู่:รถถังสหราชอาณาจักรในสงครามโลกครั้งที่สอง
ว
หมวดหมู่:รถถังที่ตั้งชื่อตามบุคคล
นิชิยามะอนเซ็งเคอุงกัง

**นิชิยามะอนเซ็งเคอุงกัง** () หรืออย่างสั้นว่า **เคอุงกัง** () เป็นโรงแรมน้ำพุร้อนตั้งอยู่บนภูเขาในเมืองฮายากาวะ จังหวัดยามานาชิ ประเทศญี่ปุ่นก่อตั้งในปี ค.ศ. 705 โดย ฟูจิวาระ มาฮิโตะ เป็นโรงแรมที่เก่าแก่ที่สุดและอาจเป็นบริษัทที่เก่าแก่ที่สุดหลังจากบริษัทคงโงกูมิถูกซื้อกิจการในปี ค.ศ. 2006 ในปี ค.ศ. 2011 โรงแรมแห่งนี้ได้รับการรับรองจากกินเนสส์เวิลด์เรกคอร์ดส์ ให้เป็นโรงแรมที่เก่าแก่ที่สุดในโลก

## ลักษณะ
โรงแรมแห่งนี้ออกแบบตามสไตล์สถาปัตยกรรมญี่ปุ่น มีห้องพักจำนวน 37 ห้อง รวมถึงภัตคารอาหาร *ไคเซกิ* (kaiseki) และจุดชมดวงจันทร์ โรงแรมแห่งนี้มีห้องอาบน้ำพุร้อนทั้งแบบสาธารณะและแบบส่วนตัว ห้องแบบส่วนตัวจำนวนสองห้องอยู่ที่ชั้น 1 และห้องแบบสาธารณะสองห้องอยู่ที่ชั้นที่ 4

## อ้างอิง

## แหล่งข้อมูลอื่น
*  
*  

หมวดหมู่:โรงแรมในประเทศญี่ปุ่น
หมวดหมู่:สิ่งก่อสร้างในจังหวัดยามานาชิ
รายชื่อทัวร์คอนเสิร์ตของก็อตเซเวน

**รายชื่อทัวร์คอนเสิร์ตของก็อตเซเวน** เป็นการรวบรวมรายชื่อทัวร์คอนเสิร์ตของ Got7 บอยแบนด์เกาหลีใต้ที่ก่อตั้งขึ้นในปี ค.ศ. 2014 โดย J.Y. Park แห่ง JYP Entertainment

## ทัวร์ญี่ปุ่น
### 1st Showcase 2014 "IMPACT IN JAPAN"

หลังจาก Got7 เซ็นสัญญากับค่ายเพลงที่ใหญ่ที่สุดของญี่ปุ่น Sony Music Entertainment Japan ไม่นานก็มีการประกาศว่าบอยแบนด์ของ JYP จะจัดงานโชว์เคสที่ญี่ปุ่นในวันที่ 4 เมษายน ค.ศ. 2014 ที่สนาม Ryōgoku Kokugikan ในโตเกียว ประเทศญี่ปุ่น  งานนี้ประสบความสำเร็จเมื่อมีผู้เข้าชมทั้งสิ้น 10,000 คน  Got7 ยังจัดงานโชว์เคสอีกครั้งในวันที่ 17 เมษายน ค.ศ. 2014 ที่ Zepp Namba ในโอซาก้า ประเทศญี่ปุ่น ซึ่งสิ้นสุดการทัวร์โชว์เคสครั้งแรกในญี่ปุ่น

;วันที่ทัวร์

## อ้างอิง

หมวดหมู่:ก็อตเซเวน
รายชื่อผลงานวิดีโอของก็อตเซเวน

**รายชื่อผลงานวิดีโอของก็อตเซเวน** เป็นรายชื่อที่รวบรวมข้อมูลวิดีโอของ Got7 วงบอยแบนด์เคป็อป Got7 ได้เปิดตัวมิวสิกวิดีโอทั้งหมด 15 เพลง รายการซีรีส์เรียลลิตี้ของ YouTube 4 ซีซั่นและเว็บดราม่า Dream Knight ซึ่งมีผู้เข้าชม 13 ล้านครั้งในตอนที่ 4  นอกจากนี้สมาชิกในวงยังแสดงให้เห็นว่ามีทักษะด้านวาไรตี้ที่โดดเด่นผ่านรายการวาไรตี้ทีวี *I Got7* 

## มิวสิกวิดีโอ

## อ้างอิง

หมวดหมู่:ก็อตเซเวน
บัตทึนส์ (เพลงของพุสซีแคตดอลส์)

**บัตทึนส์** () เป็นเพลงของเกิร์ลกรุ๊ปชาวอเมริกันชื่อพุสซีแคตดอลส์ จากสตูดิโออัลบั้มเปิดตัว PCD (2005) เขียนโดย Sean Garrett, Jamal Jones, Jason Perry และ Nicole Scherzinger และอำนวยการสร้างโดยอดีตสองคนร่วมกับ Ron Fair, Tal Herzberg และ Young Smoke ได้รับการรีมิกซ์ด้วยเสียงร้องเพิ่มเติมจาก Snoop Dogg นักร้องแร็ปชาวอเมริกันและได้รับการเปิดตัวในรูปแบบดิจิทัลดาวน์โหลดเมื่อวันที่ 11 เมษายน พ.ศ. 2549 เป็นซิงเกิลที่สี่ของอัลบั้ม "บัตทึนส์" มีองค์ประกอบของดนตรีแนวพังก์และดนตรีตะวันออกกลางในขณะที่เนื้อเพลงพูดถึงความปรารถนาของผู้หญิงที่จะเปลื้องผ้า

## อ้างอิง
โดนต์ชา

**โดนต์ชา** () เป็นเพลงที่บันทึกโดยเกิร์ลกรุ๊ปชาวอเมริกันพุสซีแคตดอลส์จากสตูดิโออัลบั้มเปิดตัว PCD (2005) เพลงนี้มีแร็ปเปอร์ Busta Rhymes ที่เขียนเพลงร่วมกับโปรดิวเซอร์ CeeLo Green เพลงนี้มีการสอดแทรกของ "Swass" ซึ่งประพันธ์และแสดงโดย Sir Mix-a-Lot เป็นเพลงอาร์แอนด์บี "Don't Cha" เดิมบันทึกโดย Tori Alamaze ที่ปล่อยเพลงนี้เป็นซิงเกิลแรกของเธอ อย่างไรก็ตามหลังจากประสบความสำเร็จเล็กน้อยและไม่พอใจกับผลงานของเธอ ก็สละสิทธิ์ในเพลงนี้ Universal Music Group มอบสิทธิ์ให้กับ Pussycat Dolls เนื่องจากค่ายเพลงกำลังพยายามสร้างวงเกิร์ลกรุ๊ปขึ้นมาใหม่

## อ้างอิง
บี้บ (เพลงของพุสซีแคตดอลส์)

**บี้บ** () เป็นเพลงของเกิร์ลกรุ๊ปชาวอเมริกันชื่อ พุสซีแคตดอลส์ จากสตูดิโออัลบั้มเปิดตัว PCD (2005) มี will.i.am จาก Black Eyed Peas เป็นผู้แต่งเพลงโดยมีการเขียนเพิ่มเติมจาก Kara DioGuardi และ Jeff Lynne และการผลิตเพิ่มเติมจาก Ron Fair เพลงนี้มีตัวอย่างเพลง "Evil Woman" โดย Electric Light Orchestra

## เบื้องหลัง
Pussycat Dolls เดิมเป็นการแสดงคาบาเร่ต์แบบล้อเลียนที่ก่อตั้งขึ้นในปี ค.ศ. 1995 โดยนักออกแบบท่าเต้น Robin Antin [1] ในปี ค.ศ. 2004 หลังจากที่แอนตินเจรจาข้อตกลงกับ Interscope Records เดอะพุสซีแคตดอลส์ได้เปลี่ยนเป็นการบันทึกเสียงภายใต้การดูแลของ Antin จากนั้นก็เป็น Ron Fair ประธานและผู้อำนวยการสร้าง A & M Records  [1] หลังจากคัดเลือกนักร้องนำ Nicole Scherzinger พวกเขาก็เริ่มทำงานกับ Fair ซึ่งเป็นผู้บริหารผลิตอัลบั้มเปิดตัวในปี 2005 ชื่อ *[[PCD]]*

## อ้างอิง
จิตภาพแบบปู

**จิตภาพแบบปู** หรือที่เรียกว่า **ทฤษฎีปู** **จิตภาพแบบปูในถัง** (**ตะกร้า** หรือ **หม้อ**) และ **ปรากฏการณ์ปู-ถัง** คือวิธีคิดแบบหนึ่งซึ่งอธิบายได้ดีที่สุดด้วยวลี "ถ้าฉันไม่ได้ แกก็ต้องไม่ได้" ภาพพจน์ดังกล่าวได้มาจากการสังเกตรูปแบบพฤติกรรมของปูเมื่อถูกขังในถัง ในขณะที่ปูตัวใดตัวหนึ่งสามารถปีนหนีออกจากถังได้อย่างง่ายดาย ความพยายามของมันจะถูกปูตัวอื่น ๆ ขัดขวาง นำไปสู่จุดจบของปูทั้งถัง

มีการกล่าวอ้างว่าภาวะที่คล้ายกันในพฤติกรรมมนุษย์คือการที่สมาชิกของกลุ่มกลุ่มหนึ่งจะพยายามบั่นทอนความมั่นใจในตนเองของสมาชิกคนใดก็ตามที่ประสบความสำเร็จเหนือกว่าคนอื่น ๆ เพื่อฉุดรั้งความก้าวหน้าของสมาชิกคนนั้น ด้วยความริษยา ความขุ่นเคือง ความอาฆาต การคบคิด หรือความรู้สึกแข่งขัน

## ผลต่อประสิทธิภาพการทำงาน
จิตภาพแบบปูมีผลต่อประสิทธิภาพการทำงานในองค์กรเมื่อมนุษย์แสดงพฤติกรรมคล้ายคลึงกับปูโดยเฉพาะอย่างยิ่งภายในทีมทางสังคม ผลกระทบของจิตภาพแบบปูต่อประสิทธิภาพการทำงานได้รับการพรรณนาเชิงปริมาณในงานวิจัยฉบับหนึ่งจากนิวซีแลนด์ใน พ.ศ. 2558 ซึ่งแสดงให้เห็นว่าผลการสอบเฉลี่ยของนักเรียนดีขึ้นถึงร้อยละ 18 เมื่อมีการเผยแพร่อันดับผลการเรียนในลักษณะที่ป้องกันไม่ให้นักเรียนแต่ละคนรู้อันดับของนักเรียนคนอื่น

## อ้างอิง

หมวดหมู่:การแข่งขัน
หมวดหมู่:มานุษยวิทยาวัฒนธรรม
หมวดหมู่:คำศัพท์สังคมวิทยา
หมวดหมู่:ปูในวัฒนธรรม
เว็นไอโกรว์อัพ (เพลงของพุสซีแคตดอลส์)

**เว็นไอโกรว์อัพ** () เป็นเพลงของเกิร์ลกรุ๊ปอเมริกันวงพุสซีแคตดอลส์ จากสตูดิโออัลบั้มที่สอง Doll Domination (2008) ได้รับการปล่อยตัวโดย Interscope Records เมื่อวันที่ 27 พฤษภาคม พ.ศ. 2551 เป็นซิงเกิลนำจากอัลบั้ม "When I Grow Up" และซิงเกิลแรกของพวกเธอหลังจากการลาออกของ Carmit Bachar สมาชิกที่มีอายุยืนยาวที่สุดของวง เพลงนี้เขียนขึ้นโดยคำนึงถึง Britney Spears แต่ค่ายเพลงของเธอปฏิเสธ มันถูกบันทึกครั้งแรกสำหรับโปรเจ็กต์เดี่ยวที่วางแผนไว้ของ Nicole Scherzinger ชื่อ *Her Name Is Nicole* แต่หลังจากการยกเลิกและการกลับมาที่กลุ่มของ Scherzinger เธอรู้สึกว่าเพลงนี้เหมาะกับวงมากกว่า เขียนโดย Theron Thomas, Timothy Thomas และ Rodney "Darkchild" Jerkins ซึ่งเป็นผู้อำนวยการสร้างเพลงด้วย มันเป็นเพลงอิเล็กโทรป๊อปอัพเทมโป ตัวอย่างเพลงปี ค.ศ. 1966 "He's Always There" ของวงร็อกอังกฤษ The Yardbirds "When I Grow Up" พูดถึงความปรารถนาที่จะมีชื่อเสียงและได้รับการอธิบายว่าเป็น "อัตชีวประวัติ" โดย Scherzinger

## อ้างอิง

หมวดหมู่:เพลงในปี พ.ศ. 2551
หมวดหมู่:ซิงเกิลในปี พ.ศ. 2551
พีซีดี (อัลบั้ม)

**พีซีดี** () เป็นสตูดิโออัลบั้มเปิดตัวโดยเกิร์ลกรุ๊ปอเมริกันชื่อ พุสซีแคตดอลส์ วางจำหน่ายเมื่อวันที่ 12 กันยายน พ.ศ. 2548 โดย A&M Records ในปี พ. ศ. 2536 Pussycat Dolls ถูกสร้างขึ้นเพื่อเป็นคณะละครล้อเลียนโดยนักออกแบบท่าเต้น โรบิน แอนติน หลังจากดึงดูดความสนใจจากสื่อ Antin ได้ร่วมทุนกับ Interscope Records เพื่อพัฒนา Pussycat Dolls ให้เป็นแบรนด์โดย Jimmy Iovine มอบหมายโครงการนี้ให้ Ron Fair ในฐานะหนึ่งในผู้อำนวยการสร้าง แฟร์ผลิตอัลบั้มส่วนใหญ่และร่วมมือกับโปรดิวเซอร์อย่าง Kwamé, Polow da Don และ Rich Harrison อัลบั้มนี้เน้นเพลงแดนซ์ป๊อปและอาร์แอนด์บีเป็นหลัก ในทำนองเดียวกันอัลบั้มนี้มีการเสียดสีทางเพศและสำรวจธีมของสตรีนิยมและความโรแมนติก มีเสียงร้องของแขกรับเชิญจากแร็ปเปอร์ Busta Rhymes, Timbaland และ will.i.am

## อ้างอิง
ดัชนีเอสแอนด์พี 500

**ดัชนีเอสแอนด์พี 500** (), **S&P 500** หรือ **S&P**, คือดัชนีตลาดหุ้นที่ใช้วัดประสิทธิภาพของหุ้นของ บริษัทขนาดใหญ่ 500 แห่งที่จดทะเบียนในตลาดหลักทรัพย์ในสหรัฐ เป็นหนึ่งในดัชนีตราสารทุนที่ติดตามกันมากที่สุด 

ดัชนี S&P 500 เป็นดัชนีแบบถ่วงน้ำหนักกลางและ 10 บริษัทที่ใหญ่ที่สุดในดัชนีคิดเป็น 26% ของมูลค่าหลักทรัพย์ตามราคาตลาดของดัชนี บริษัทที่ใหญ่ที่สุด 10 แห่งในดัชนีเรียงตามลำดับมูลค่า ได้แก่ Apple Inc. , Microsoft, Amazon.com, Facebook, Alphabet Inc. (class A & C), Berkshire Hathaway, Johnson & Johnson, Procter & Gamble และ Nvidia ตามลำดับ [2] สำหรับรายการส่วนประกอบของดัชนีโปรดดูรายชื่อ S&P 500 บริษัท องค์ประกอบที่เพิ่มเงินปันผลใน 25 ปีติดต่อกันเรียกว่า S&P 500 Dividend Aristocrats

กองทุนดัชนีที่ติดตาม S&P 500 ได้รับการแนะนำให้ลงทุนโดย Warren Buffett, Burton Malkiel และ John C. Bogle สำหรับนักลงทุนที่มีประสบการณ์อันยาวนาน

แม้ว่าดัชนีจะรวมเฉพาะบริษัทที่จดทะเบียนในสหรัฐ แต่บริษัทในดัชนีได้รับโดยเฉลี่ยเพียง 71% ของรายได้ในสหรัฐ

ดัชนีเป็นปัจจัยหนึ่งในการคำนวณดัชนีเศรษฐกิจชั้นนำของคณะกรรมการการประชุมซึ่งใช้ในการคาดการณ์ทิศทางของเศรษฐกิจ

ดัชนีนี้เชื่อมโยงกับสัญลักษณ์หลายตัว ได้แก่ : ^GSPC, INX, และ $SPX ขึ้นอยู่กับตลาดหรือเว็บไซต์ ค่าดัชนีจะปรับทุก ๆ 15 วินาทีหรือ 1,559 ครั้งต่อวันซื้อขายพร้อมการอัปเดตราคาโดย Reuters

S&P 500 ได้รับการดูแลโดย S&P Dow Jones Indices ซึ่งเป็นกิจการร่วมค้าส่วนใหญ่ที่ S&P Global เป็นเจ้าของและส่วนประกอบต่าง ๆ ได้รับการคัดเลือกโดยคณะกรรมการ

## อ้างอิง
แอร์พอดส์

**แอร์พอด** () หมายถึง หูฟังบลูทูธไร้สายที่สร้างโดย Apple เปิดตัวครั้งแรกในวันที่ 13 ธันวาคม พ.ศ. 2559 โดยรุ่นที่ 2 ที่วางจำหน่ายในปี พ.ศ. 2562 เป็นหูฟังไร้สายระดับล่างของ Apple ซึ่งขายควบคู่ไปกับ AirPods Pro ที่เป็นระดับพรีเมียม ภายในสองปีมันกลายเป็นอุปกรณ์เสริมที่ได้รับความนิยมสูงสุดของ Apple กลายเป็นความสำเร็จที่สำคัญและได้รับความนิยมอย่างมาก  

นอกเหนือจากการเล่นเสียงแล้ว AirPods ยังมีไมโครโฟนในตัวที่กรองเสียงรบกวนรอบข้างซึ่งช่วยให้สามารถโทรศัพท์และพูดคุยกับ Siri ผู้ช่วยดิจิทัลของ Apple ได้ นอกจากนี้เครื่องวัดความเร่งและเซ็นเซอร์ออปติคัลในตัวยังสามารถตรวจจับการแตะ (เช่นแตะสองครั้งเพื่อหยุดเสียงชั่วคราว) และการวางอินเอียร์ซึ่งจะช่วยให้หยุดโดยอัตโนมัติเมื่อนำออกจากหู 

เมื่อวันที่ 20 มีนาคม พ.ศ. 2562 Apple เปิดตัว AirPods รุ่นที่ 2 ซึ่งมีชิป H1 เวลาสนทนานานขึ้นและรองรับ "Hey Siri" แบบแฮนด์ฟรี อุปกรณ์เสริมสำหรับชาร์จแบบไร้สายถูกเพิ่มเข้ามาในสินค้า

## อ้างอิง
ชนัพส์

[140px|thumb|ชนัพส์ ผลิตจากราสเบอร์รีป่าจาก[ป่าดำในประเทศเยอรมนี]]

**ชนัพส์** () เป็นประเภทกว้าง ๆ ของเครื่องดื่มแอลกอฮอล์ที่พบได้ทั่วไปในประเทศเยอรมนีตอนใต้, สวิตเซอร์แลนด์, ออสเตรีย และฝรั่งเศส สามารถหมายถึงสุราจากการกลั่นผลไม้หมัก หรือสุราสมุนไพร ไปจนถึงสุราดอง และอาจปรุงรสชาติตามใจชอบโดยการเติมไซรัปผลไม้หรือสารปรุงแต่งสังเคราะห์ มีปริมาณแอลกอฮอลล์ 15–50%

## อ้างอิง

หมวดหมู่:เครื่องดื่มแอลกอฮอล์เยอรมนี
โฮมพอด

**โฮมพอด** () เป็นลำโพงอัจฉริยะที่พัฒนาโดย Apple Inc. โฮมพอดได้รับการออกแบบมาเพื่อทำงานร่วมกับบริการสมัครสมาชิกแอปเปิลมิวสิก  โดยจำหน่ายและเลิกผลิตเมื่อวันที่ 12 มีนาคม 2564 และจำหน่ายโฮมพอดมินิ ที่ขนาดเล็กและราคาถูกกว่าเพียงรุ่นเดียว

โฮมพอดได้รับการประกาศเมื่อวันที่ 5 มิถุนายน พ.ศ. 2560 ในการประชุมนักพัฒนาทั่วโลกของ Apple  การเปิดตัวล่าช้าจากเดือนธันวาคม พ.ศ. 2560 ล่วงเลยถึงต้นปี 2561  แอปเปิลเริ่มรับคำสั่งซื้อในวันที่ 26 มกราคม พ.ศ. 2561  และวางจำหน่ายอย่างเป็นทางการในวันที่ 9 กุมภาพันธ์ปีนั้น ประกอบด้วยบีมฟอร์มมิ่งและลำโพงแปดตัว  และจำหน่ายในสองสี ได้แก่ สีขาวและสีเทาสเปซเกรย์ 

โฮมพอดได้รับการวิจารณ์ที่หลากหลาย: ได้รับการยกย่องในด้านการออกแบบและคุณภาพเสียงเมื่อเทียบกับลำโพงอื่น ๆ ในราคาที่ใกล้เคียงกันและถูกวิพากษ์วิจารณ์ว่าไม่มีการรองรับอุปกรณ์อื่นและราคาที่สูงเมื่อเทียบกับลำโพงอัจฉริยะอื่น นอกจากนี้ยังพบว่าฐานซิลิโคนที่ด้านล่างของอุปกรณ์ทำให้พื้นผิวไม้เสียหายเป็นครั้งคราว ณ เดือนสิงหาคม พ.ศ. 2561 โฮมพอดมียอดขายประมาณ 1 ถึง 3 ล้านหน่วย

### เทคโนโลยีและฟีเจอร์
HomePod รุ่นแรกมาพร้อมระบบ **beamforming** และลำโพง 8 ตัว ซึ่งสามารถปรับเสียงอัตโนมัติเพื่อให้เหมาะสมกับพื้นที่รอบตัวอุปกรณ์ รองรับการสั่งงานด้วย Siri และสามารถเล่นเพลงหลายห้องผ่าน **AirPlay 2** ฟีเจอร์อื่น ๆ ได้แก่การควบคุมอุปกรณ์สมาร์ตโฮมผ่าน**HomeKit**, การตั้งค่าแบบ Intercom สำหรับสื่อสารระหว่างห้อง และการสนับสนุนเพลงแบบ Lossless และ Dolby Atmos

HomePod mini ใช้ชิป S5 ที่ช่วยประมวลผลเสียงและฟีเจอร์การสั่งงานหลายห้อง (multi-room) มีขนาดเล็กกว่ารุ่นแรก ทำให้สามารถวางในห้องขนาดเล็กหรือหลายตำแหน่งในบ้านได้ง่าย นอกจากนี้ยังรองรับ **Thread protocol** เพื่อเชื่อมต่อกับอุปกรณ์ smart home รุ่นใหม่

### การใช้งานร่วมกับระบบอื่น
นอกจาก Apple Music และ HomeKit แล้ว HomePod ยังสามารถทำงานร่วมกับ iPhone, iPad, Apple TV และ Mac เพื่อเล่นเสียง แจ้งเตือน หรือเป็นลำโพงเสริมในการประชุมผ่าน FaceTime และ Zoom ทำให้ HomePod ทำหน้าที่ทั้งลำโพงอัจฉริยะและอุปกรณ์เสริมในระบบนิเวศของ Apple

## อ้างอิง
ฮาร์เวสต์มูน 64

***ฮาร์เวสต์มูน 64*** (; ) เป็นวิดีโอเกมแนวจำลองฟาร์มที่พัฒนาและจัดจำหน่ายโดย Victor Interactive Software สำหรับเครื่องเล่นนินเท็นโด 64 และเป็นเกมที่สามในชุดเกม *[[ฮาร์เวสต์มูน]]* (ต่อจากเกม *[[ฮาร์เวสต์มูน GB]]*) ตัวเกมวางจำหน่ายในโซนญี่ปุ่นในวันที่ 5 กุมภาพันธ์ 1999 และในโซนอเมริกาเหนือโดยนัตสึเมะในวันที่ 22 ธันวาคม 1999

นัตสึเมะระบุในตอนแรกว่าการจะนำ *ฮาร์เวสต์มูน 64* วางจำหน่ายบน Virtual Console ของเครื่องวียูนั้นไม่สามารถทำได้เนื่องจากปัญหาทางเทคนิค แม้ว่าเครื่องวีจะพิสูจน์ว่าสิ่งนี้เป็นไปได้ผ่านการจำลองโฮมบรูว์ อย่างไรก็ตามในการเฉลิมฉลองครบรอบ 20 ปีของชุดเกม ตัวเกมได้วางจำหน่ายบนบน Virtual Console ของเครื่องวียูในวันที่ 23 กุมภาพันธ์ 2017 นอกจากนี้ยังเป็นการเปิดตัวเกมในภูมิภาคแพล (เกมดั้งเดิมถูกยกเลิกเนื่องจากข้อจำกัดด้านเวลา) รวมถึงการเปิดตัวเกมอย่างเป็นทางการครั้งแรก (เช่นเดียวกับครั้งแรกในรูปแบบดิจิทัล) ในรอบเกือบสองทศวรรษ

ฮาร์เวสต์มูน 64 ได้รับความนิยมจากแฟนเกมอย่างมาก เนื่องจากเป็นหนึ่งในภาคที่นำเสนอกลไกการเล่นแนวจำลองฟาร์มได้อย่างลงตัว ทั้งการเพาะปลูก เลี้ยงสัตว์ สร้างความสัมพันธ์กับชาวบ้าน และการแต่งงาน ตัวเกมยังเพิ่มระบบใหม่หลายอย่างจากภาคก่อนหน้า เช่น ระบบเวลาแบบต่อเนื่อง (real-time day/night cycle) และระบบกิจกรรมทางสังคมที่ซับซ้อนขึ้น ทำให้เกมมีมิติและเสน่ห์เฉพาะตัวที่ยังคงได้รับการยกย่องจากผู้เล่นจนถึงปัจจุบัน ถือเป็นหนึ่งในภาคคลาสสิกที่วางรากฐานให้กับเกมแนวจำลองชีวิตในรุ่นหลัง ๆ ทั้งของซีรีส์ Harvest Moon เองและเกมแนวเดียวกันในยุคต่อมา

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2542
หมวดหมู่:เกมสำหรับนินเท็นโด 64
หมวดหมู่:วิดีโอเกมที่พัฒนาขึ้นในประเทศญี่ปุ่น
บีตส์พิล

**บีตส์พิล** () เป็นลำโพงบลูทูธแบบพกพาที่ผลิตโดย Beats Electronics  พิลเปิดตัวในปี พ.ศ. 2555 อุปกรณ์ประกอบด้วย แจ็คอินพุตและเอาต์พุตเสียง 3.5 มม. และชาร์จผ่านพอร์ต Micro USB 

400px|thumb|Beats Pill Black N2

## อ้างอิง
ไอแมคโปร

**ไอแมคโปร** () เป็นคอมพิวเตอร์ส่วนบุคคลแบบออลอินวันและเวิร์กสเตชันที่ออกแบบ ผลิตและจำหน่ายโดย Apple Inc. เปิดตัวเมื่อวันที่ 14 ธันวาคม พ.ศ. 2560  และเป็นหนึ่งในสี่คอมพิวเตอร์ตั้งโต๊ะในกลุ่มผลิตภัณฑ์ Macintosh ปัจจุบันจัดอยู่ในกลุ่มของผู้บริโภคที่สูงกว่า Mac Mini และ iMac ซึ่งทำหน้าที่เป็นทางเลือกแบบครบวงจรสำหรับ Mac Pro

## อ้างอิง
ข้าวหมูตุ๋น

**ข้าวหมูตุ๋น** (, การสะกดอื่น ๆ 焢肉飯, 爌肉飯, 滷肉飯) เป็นอาหารประเภทก้ายฟ่านที่พบได้ในไต้หวัน แม้ว่าจะมีความแตกต่างกันไปในแต่ละภูมิภาค แต่โดยทั่วไปแล้วอาหารจะทำจากหมูสามชั้นปรุงในกระบวนการที่เรียกว่า ตุ๋นน้ำแดง และเสิร์ฟบนข้าว มักรับประทานกับผักดองจีน

หมูสามชั้นตุ๋นน่าจะมีต้นกำเนิดจากเมืองเฉวียนโจว ประเทศจีน และนำเข้ามาพร้อมกับผู้อพยพสู่ไต้หวันในช่วงราชวงศ์ชิง นอกเหนือจากข้าวหมูสับที่คล้ายกันแล้ว ข้าวหมูตุ๋นก็ค่อย ๆ กลายเป็นส่วนหนึ่งของวัฒนธรรมเซียวจือของไต้หวัน ซึ่งพบได้ตามแผงขายอาหารหรือร้านเบ็นโตทั่วไป อาหารที่คล้ายกันสามารถพบได้ในอาหารแคะ อาหารสิงคโปร์ และอาหารมาเลเซีย ข้าวหมูตุ๋นเป็นหนึ่งในอาหารไต้หวันที่โดดเด่นที่สุด

## นิรุกติศาสตร์
แม้ว่า "焢" และ "爌" จะเป็นอักขระที่แตกต่างกัน แต่ทั้งสองมักใช้ในชื่ออาหารมากกว่า "炕" นอกจากนี้แม้ว่าทั้งสามตัวอักษรแต่ละตัวจะมีการออกเสียงที่แตกต่างกันในภาษาจีนกลาง แต่การออกเสียงภาษาฮกเกี้ยนของไต้หวันออกเสียง khòng เหมือนกัน จึงมักใช้เป็นภาษาพูด ดังนั้นอาหารจึงมักเรียกว่า kòngròufàn ในภาษาจีนกลาง

ในภาคใต้ของไต้หวันข้าวหมูตุ๋นมักเรียกว่า 滷肉飯 (พินอิน: lǔròufàn) ซึ่งในภาคเหนือและภาคกลางของไต้หวันหมายถึงข้าวหมูสับ สำหรับข้าวหมูสับทางใต้มักใช้ชื่อ "肉燥飯" แทน

## อ้างอิง

หมวดหมู่:อาหารจากเนื้อหมู
หมวดหมู่:อาหารไต้หวัน
หมวดหมู่:อาหารจานเดียว
อิศวร จันทระ วิทยาสาคร

**อิศวร จันทระ วิทยาสาคร** ( CIE, 26 กันยายน 1820 – 29 กรกฎาคม 1891) ชื่อเมื่อเกิด **อิศวร จันทระ บันทโยปัธยัย** (Ishwar Chandra Bandyopadhyay) เป็นนักการศึกษา และ นักปฏิรูปสังคม เขาเป็นผู้ทุ่มเทให้กับการทำร้อยแก้วภาษาเบงกอลให้ง่ายขึ้น (simplify) และทันสมัยขึ้น (modernise) เขายังเป็นผู้สร้างเหตุผล (rationalised) และทำให้อักษรและตัวพิมพ์อักษรเบงกอลง่ายขึ้นและเป็นระบบมากชึ้น หลังจากไม่มีการปรับเลยตั้งแต่ยุคที่ชาลส์ วิลคินส์ และ ปัญจนัน กรรมกร ได้แกะตัวพิมพ์อักษรเบงกอลไว้เมื่อปี 1780 วิทยาสาครได้รับการขนานนามว่าเป็น "บิดาของร้อยแก้วภาษาเบงกอล"

เขาเป็นหนึ่งในผู้รณรงค์คนสำคัญที่สุดต่อการอนุญาตให้มีการสมรสใหม่สำหรับสตรีฮินดูหม้าย รวมถึงร้องเรียนเรื่องนี้ต่อสภานิติบัญญัติท่ามกลางเสียงคัดค้านอย่างหนักจากฝั่งตรงข้ามที่ซึ่งรวบรวมรายชื่อได้มากกว่าของเขาถึงสี่เท่าโดยรัธกันตะ เทพและจากธรรมสภา อย่างไรก็ตาม ลอร์ดดอลฮูสซีได้ช่วยเหลือเป็นการส่วนตัว จนท้ายที่สุดได้มีการออกใช้รัฐบัญญัติการสมรสใหม่สำหรับสตรีฮินดูที่เป็นหม้าย (Hindu Widows' Remarriage Act) ในปี 1856

เขาได้รับชื่อ "*วิทยาสาคร*" (จากภาษาสันสกฤต *วิทยา* คือความรู้ และ *สาคร* คือท้องสมุทร รวมกันจึงแปลว่า ห้วงธารแห่งความรู้) จากวิทยาลัยสันสกฤต กัลกัตตา ที่ซึ่งเขาจบการศึกษา จากความสามารถอันโดดเด่นของเขาในสันสกฤตศึกษาและปรัชญา นักคณิตศาสตร์แห่งมหาวิทยาลัยเคมบริดจ์ อนิล กุมาร ไกน์ ต่อมาได้ก่อตั้ง มหาวิทยาลัยวิทยาสาคร เพื่อเป็นเกียรติแด่เขา

## สิ่งสืบเนื่อง
ไม่นานหลังเขาเสียชีวิต รพินทรนาถ ฐากุร ได้เขียนชื่นชมเขาว่า "ใคร ๆ ต่างสงสัยว่าเหตุใดพระเจ้าจึงได้สร้างบุรุษ [อย่างเขา] ขึ้นมาในบรรดาชาวเบงกอลกว่าสี่ล้านคน [ที่ทรงสร้างขึ้นมา]"

ในปี 2004 เขาได้รับจัดอันดับเป็นที่ 9 ในผลสำรวจ ขาวเบงกอลที่ยิ่งใหญ่ที่สุดตลอดกาล ของบีบีซี 
### สิ่งสืบเนื่องจากชื่อ

* วิทยาลัยวิทยาสาคร
* วิทยาลัยวิทยาสาครอีฟนิง
* วิทยาลัยสตรีวิทยาสาคร
* สถาบันสุขภาพวิทยาสาคร
* วิทยาสาครมหาวิทยาลัย
* วิทยาลัยกิจการสังคมวิทยาสาคร
* สะพานวิทยาสาคร
* วิทยาสาครศิศุนิเกตัน
* วิทยาลัยครูวิทยาสาคร กัลนา
* วิทยาลัยครูวิทยาสาคร มิทนปุเร
* มหาวิทยาลัยวิทยาสาคร
* วิทยาสาครวิทยปิต
* โรงเรียนมัธยมสตรีวิทยาสาคร

## อ้างอิง

## แหล่งข้อมูลอื่น

* 
* Isvar Chandra Vidyasagar at the *[[Encyclopædia Britannica]]* 
*
บาล คงคาธร ติลก

**บาล คงคาธร ติลก** (Bal Gangadhar Tilak) หรือนิยมเรียกว่า **โลกมานยะ ติลก** (Lokmanya Tilak; ) (23 กรกฎาคม 1856 – 1 สิงหาคม 1920) ชื่อเมื่อเกิด **เกศว คงคาธร ติลก** (Keshav Gangadhar Tilak) เป็นนักชาตินิยมอินเดีย, ครู และนักกิจกรรมเพื่อเอกราชอินเดีย เขาเป็นหนึ่งกลุ่มคนสามคน ลาล บาล ปาล ติลกเป็นผู้นำคนแรกของขบวนการเรียกร้องเอกราชอินเดีย เจ้าอาณานิคมอังกฤษเรียกเขาว่าเป็น "บิดาของความไม่สงบในอินเดีย" (father of Indian unrest) เขาได้รับตำแหน่งนำหน้าว่า "โลกมานยะ" อันแปลว่า "ผู้ที่ซึ่งผู้คนยอมรับ (ให้เป็นผู้นำ)" มหาตมะ คานธี เรียกขานเขาว่าเป็น "ผู้สร้างอินเดียยุคใหม่"

ติลกเป็นผู้สนับสนุนคนแรก ๆ และคนสำคัญของขบวนการสวราช ("ปกครองตนเอง") และเป็นผู้มีแนวคิดสุดโต่งในแนวคิดการเกิดความรู้สึกร่วมในความเป็นอินเดีย (Indian consciousness) เขาเป็นที่รู้จักมากจากคำกล่าวในภาษามราฐีว่า "สวราชเป็นสิทธิ์ของเราที่ติดตัวมาตั้งแต่เกิด และเราต้องมีมัน!"

## หนังสือ
ติลกได้เขียนหนังสือ "ดิอาร์กติกโฮมอินเดอะเวดาส" (บ้านอาร์กติคในพระเวท) ในปี 1903 ที่ซึ่งเขาอ้างว่าพระเวทนั้นต้องแต่งขึ้นในแถบอาร์กติก ก่อนที่ชาวอารยันจะนำพามันลงมาที่แถบอินเดียในปัจจุบันก่อนเกิดยุคน้ำแข็งสุดท้าย นอกจากนี้เขายังเขียนหนังสือ "ดิออไรออน" (กลุ่มดาวนายพราน) ที่ซึ่งเขาพยายามคำนวณช่วงเวลาในพระเวทโดยใช้ตำแหน่งต่าง ๆ ของนักษัตร ที่มีระบุไว้ในพระเวท นอกจากนี้เขาได้เขียนหนังสือ "ศรีมัธ ภควัทคีตา รหัสยะ" ขณะจำคุกในมันฑะเลย์ เกี่ยวกับการวิเคราะห์ 'กรรมโยคะ' ในภควัทคีตา

## อ้างอิง

### บรรณานุกรม
 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

* 
*
ดอลโดมิเนชัน

**ดอลโดมิเนชัน** () เป็นสตูดิโออัลบั้มชุดที่สองของเกิร์ลกรุ๊ปชาวอเมริกันชื่อ Pussycat Dolls วางจำหน่ายเมื่อวันที่ 19 กันยายน พ.ศ. 2551 โดย Interscope Records การเปิดตัวอัลบั้มนี้เกิดขึ้นก่อนการลาออกไปของสมาชิกวง Carmit Bachar ที่มีอายุยืนยาวที่สุดของกลุ่ม การพัฒนาเริ่มขึ้นในเดือนกุมภาพันธ์ พ.ศ. 2551 โดยกลุ่มนี้ทำงานร่วมกับผู้ทำงานร่วมกันก่อนหน้านี้ Sean Garrett, Polow da Don และ Timbaland และกลุ่มใหม่ ๆ เช่น Darkchild, J-Roc และ Chase N Cashe โดย Polow da Don, R.Kelly และ Snoop Dogg ยังแสดงเป็นแขกรับเชิญในอัลบั้ม ทั้งสี่เพลงใน Doll Domination เดิมได้รับการบันทึกไว้สำหรับอัลบั้มเดี่ยว *Her Name is Nicole* เพื่อเปิดตัวของนักร้องนำ Nicole Scherzinger ซึ่งได้รับการเก็บไว้หลังจากการแสดงซิงเกิลก่อนหน้านี้น้อยไป

## อ้างอิง
คาร์มิต บาชาร์

**คาร์มิต ไมเล บาชาร์** (; ; เกิด 4 กันยายน พ.ศ. 2517) เป็นที่รู้จักในนาม **คาร์มิต** เป็นนักร้อง นักเต้น นางแบบ นักแสดงและโชว์เกิร์ลชาวอเมริกัน เธอเป็นสมาชิกของ Pussycat Dolls เธอแต่งงานกับ เควิน วิเทเกอร์ คู่ครองที่รู้จักกันมานานและให้กำเนิด คีอาลา โรส เมื่อวันที่ 18 กันยายน พ.ศ. 2554 

ในเดือนพฤศจิกายน พ.ศ. 2562 มีการประกาศว่า Carmit ได้เข้าร่วม Pussycat Dolls อีกครั้งสำหรับทัวร์รวมตัวในปี พ.ศ. 2563   พวกเขาปล่อยซิงเกิล React คัมแบ็คในวันที่ 7 กุมภาพันธ์ พ.ศ. 2563 

## อ้างอิง

หมวดหมู่:บุคคลที่เกิดในปี พ.ศ. 2517
หมวดหมู่:ชาวอเมริกันเชื้อสายจีน
หมวดหมู่:ชาวอเมริกันเชื้อสายดัตช์
หมวดหมู่:ชาวอเมริกันเชื้อสายยิว
หมวดหมู่:ชาวอเมริกันเชื้อสายอินโดนีเซีย
หมวดหมู่:ชาวอเมริกันเชื้อสายอิสราเอล
หมวดหมู่:ชาวอิสราเอลเชื้อสายจีน
หมวดหมู่:ชาวอิสราเอลเชื้อสายดัตช์
หมวดหมู่:ชาวอิสราเอลเชื้อสายอเมริกัน
หมวดหมู่:ชาวอิสราเอลเชื้อสายอินโดนีเซีย
หมวดหมู่:ชาวยิวอิสราเอล
หมวดหมู่:บุคคลที่ยังมีชีวิตอยู่
เจสซิกา ซัตทา

**เจสสิก้า ซัตทา** () (เกิด 14 พฤษภาคม พ.ศ. 2525) หรือที่รู้จักกันในชื่อเล่นของเธอว่า **J Sutta** เป็นนักร้อง นักเต้น และนักแสดงชาวอเมริกันที่เป็นที่รู้จักกันดีในฐานะสมาชิกของวงเกิร์ลกรุ๊ปป๊อป The Pussycat Dolls

ซัตทาเกิดและเติบโตในไมอามี ฟลอริดา เริ่มมีความสนใจในการเต้นตั้งแต่ยังเด็กและก้าวขึ้นมาเป็นกัปตันทีมเชียร์ลีดเดอร์ครั้งเดียวของทีมไมอามีฮีท หลังจากออกไปแสดงละครแล้วซัตทาก็ย้ายไปที่ลอสแองเจลิสในปี พ.ศ. 2546 และเริ่มเต้นควบคู่ไปกับคณะละคร The Pussycat Dolls ซัตทาถูกรวมอยู่ในการเปลี่ยนแปลงของกลุ่มไปสู่การบันทึกเสียงและออกอัลบั้ม PCD (2005) และ Doll Domination (2008) ทำให้ Sutta ได้รับการเสนอชื่อชิงรางวัลแกรมมี่และกลายเป็นหนึ่งในเกิร์ลกรุ๊ปที่ขายดีที่สุดตลอดกาลของโลก ซิงเกิลเปิดตัวของซัตทา "Show Me" ขึ้นอันดับหนึ่งในชาร์ต Billboard Dance Club Songs ในสหรัฐ สตูดิโออัลบั้มเดี่ยวของเธอ *[[I Say Yes]]* เปิดตัวเมื่อวันที่ 3 มีนาคม พ.ศ. 2560 

## อ้างอิง
สติ๊กวิทยู

**สติ๊กวิทยู** () เป็นเพลงของเกิร์ลกรุ๊ปชาวอเมริกันชื่อ Pussycat Dolls ซึ่งนำมาจากสตูดิโออัลบั้มเปิดตัว PCD (2005) เขียนโดย Franne Golde, Kasia Livingston และ Robert Palmer และอำนวยการสร้าง Ron Fair และ Tal Herzberg เพลงนี้เป็นเพลงป๊อปบัลลาดที่ได้รับอิทธิพลจากโซลที่เฉลิมฉลองความสัมพันธ์คู่สมรสคนเดียว เอแอนด์เอ็มเรคคอร์ดเปิดตัว "Stickwitu" ไปยังสถานีวิทยุในสหรัฐเมื่อวันที่ 26 กันยายน พ.ศ. 2548 เป็นซิงเกิลที่สองจาก*พีซีดี* เพลง urban รีมิกซ์ที่มีนักร้องอาร์แอนด์บี Avant เปิดตัวในเดือนธันวาคม พ.ศ. 2548

## เบื้องหลัง
### การบันทึกและองค์ประกอบ
## อ้างอิง
กูวิฮ์

**กูวิฮ์** () เป็นขนมหรือของหวานขนาดพอดีคำที่พบได้ทั่วไปในเอเชียตะวันออกเฉียงใต้ มีความหมายค่อนข้างกว้างซึ่งอาจรวมถึงสิ่งของที่เรียกว่า เค้ก คุกกี้ เกี๊ยว พุดดิง บิสกิต หรือขนมอบ และมักทำจากข้าวหรือข้าวเหนียว คำว่า *กูวิฮ์* ใช้กันอย่างแพร่หลายในมาเลเซีย บรูไน และสิงคโปร์ และ *กูเวะฮ์* หรือ *กูเว* ใช้ในอินโดนีเซีย แม้ว่าจะเรียกด้วยชื่ออื่นแต่ก็สามารถพบสิ่งที่คล้ายคลึงกับกูวิฮ์ในประเทศเพื่อนบ้านเช่น เวียดนาม ไทย พม่า ตัวอย่างเช่น *กูเวลาปิซ* ที่เป็นขนมนึ่งหลากสี (ขนมชั้น) และ *กูวิฮ์บิงกาอูบี* สามารถพบได้ในพม่า ไทย และเวียดนาม ในฟิลิปปินส์มักเรียกกูวิฮ์เป็นภาษาตากาล็อกว่า *[[คาคานิน]]*

กูวิฮ์ไม่จำกัดเฉพาะอาหารบางมื้อ แต่สามารถรับประทานได้ตลอดทั้งวัน เป็นส่วนหนึ่งของงานเฉลิมฉลองของชาวมาเลเซีย อินโดนีเซีย บรูไน และสิงคโปร์ เช่น ฮารีรายอ ตรุษจีน (ซึ่งชาวเปอรานากันเรียกเป็นภาษามลายูว่า *ตาฮุนบารูจีนา*) กูวิฮ์หลายชนิดมีรสหวาน แต่กูวิฮ์บางชนิดก็เป็นอาหารคาว ในรัฐปะลิส เกอดะฮ์ เปรัก และกลันตันทางตอนเหนือของมาเลเซียตะวันตก กูวิฮ์ (*กูวิฮ์-มูวิฮ์* ในภาษามลายู) มักมีรสหวาน ในรัฐเนอเกอรีเซิมบีลัน มะละกา และเซอลาโงร์ทางตอนใต้ของมาเลเซียตะวันตก สามารถพบกูวิฮ์คาวได้ กูวิฮ์มักจะนึ่งมากกว่าอบดังนั้นจึงแตกต่างจากเค้กตะวันตกหรือขนมพัฟมากในด้านเนื้อสัมผัส รสชาติ และลักษณะ

## อ้างอิง

หมวดหมู่:อาหารมลายู
หมวดหมู่:อาหารมาเลเซีย
หมวดหมู่:อาหารสิงคโปร์
หมวดหมู่:อาหารบรูไน
คิมเบอร์ลีย์ ไวแอตต์

**คิมเบอร์ลีย์ ไวแอตต์** (; เกิด 4 กุมภาพันธ์ พ.ศ. 2525) เป็นนักร้อง นักเต้น นักออกแบบท่าเต้น นักแสดงและบุคคลทางโทรทัศน์ชาวอเมริกัน เธอมีชื่อเสียงในฐานะสมาชิกของวงเกิร์ลกรุ๊ปแนวป๊อป/อาร์แอนด์บีสัญชาติอเมริกันและการเต้นประกอบเพลงชื่อ พุสซีแคตดอลส์ เธอเข้าร่วมพุสซีแคตดอลส์ในปี พ.ศ. 2546 และออกจากกลุ่มในปี พ.ศ. 2553

ไวแอตต์ชนะรายการ *[[MasterChef คนดัง]]* ของบีบีซีวันในปี พ.ศ. 2558 ในปี พ.ศ. 2559 เธอได้เป็นทูตของบล็อค แดนซ์ เวิลด์ คัพ

ในเดือนพฤศจิกายน พ.ศ. 2562 มีการประกาศว่าไวแอตต์ได้กลับมาร่วมงานกับพุสซีแคตดอลส์อีกครั้งและจะเริ่มรวมตัวทัวร์คอนเสิร์ตในปี พ.ศ. 2563 พวกเขาปล่อยซิงเกิลคัมแบ็ค "React" ในวันที่ 7 กุมภาพันธ์ 2020

## อ้างอิง

หมวดหมู่:บุคคลที่เกิดในปี พ.ศ. 2525
หมวดหมู่:บุคคลที่ยังมีชีวิตอยู่
หม่อมเจ้าสุมนมาลย์ จิรประวัติ

**หม่อมเจ้าสุมนมาลย์ จิรประวัติ** (14 เมษายน พ.ศ. 2431 - 21 กุมภาพันธ์ พ.ศ. 2483) เป็นพระธิดาในพระเจ้าบรมวงศ์เธอ กรมขุนพิทยลาภพฤฒิธาดา ประสูติแต่หม่อมเอม โสณกุล ณ อยุธยา

## พระประวัติ
หม่อมเจ้าสุมนมาลย์ มีพระนามลำลองว่า **ท่านหญิงกลาง**เป็นพระธิดาองค์รองในพระเจ้าบรมวงศ์เธอ กรมขุนพิทยลาภพฤฒิธาดา ประสูติแต่หม่อมเอม โสณกุล ณ อยุธยา (สกุลเดิม กุณฑลจินดา; ธิดาหลวงวรศักดาพิศาล (ตาล กุณฑลจินดา)) เมื่อวันที่ 14 เมษายน พ.ศ. 2431 มีเจ้าพี่เจ้าน้องรวม 12 องค์

หลังจากที่หม่อมเจ้าประวาศสวัสดี เชษฐภคินีของหม่อมเจ้าสุมนมาลย์ ซึ่งเป็นชายาองค์แรกในพระเจ้าบรมวงศ์เธอ กรมหลวงนครไชยศรีสุรเดช ได้สิ้นชีพตักษัยลง พระเจ้าบรมวงศ์เธอ กรมหลวงนครไชยศรีสุรเดชจึงเสกสมรสใหม่กับหม่อมเจ้าสุมนมาลย์ เมื่อวันที่ 28 เมษายน พ.ศ. 2447 มีพระโอรสด้วยกัน 2 องค์ คือ
* หม่อมเจ้านิทัศนาธร จิรประวัติ (9 มกราคม พ.ศ. 2449 - 3 มีนาคม พ.ศ. 2506)
* หม่อมเจ้าขจรจิรพันธ์ จิรประวัติ (16 ตุลาคม พ.ศ. 2455 - 15 สิงหาคม พ.ศ. 2514) (เนื่องจากประสูติที่เมืองนอกจึงทรงมีพระนามลำลองว่าท่านชายนอก)

หม่อมเจ้าสุมนมาลย์เสด็จไปประทับที่เกาะกูดเพื่อทำสวน และประชวรพระโรคมะเร็งที่พระถัน หม่อมเจ้านิทัศนาธร ผู้เป็นโอรสจึงส่งแพทย์ออกไปตรวจ ได้รับคำแนะนำให้เสด็จกลับมาทรงรักษาที่กรุงเทพฯ หม่อมเจ้านิทัศนาธรจึงเสด็จไปรับพระมารดากลับมาทางเรือ ขณะเสด็จกลับกรุงเทพฯ หม่อมเจ้าสุมนมาลย์ทรงกระโดดน้ำและสิ้นชีพตักษัย โดยทรงเขียนจดหมายมีข้อความว่าทรงอยู่ไปก็ลำบาก 

หม่อมเจ้าสุมนมาลย์สิ้นชีพตักษัยเมื่อวันที่ 21 กุมภาพันธ์ พ.ศ. 2482 (แบบปัจจุบันคือ พ.ศ. 2483) สิริชันษา 51 ปี

## เครื่องราชอิสริยาภรณ์

* 

## อ้างอิง

หมวดหมู่:หม่อมเจ้าหญิง
หมวดหมู่:ราชสกุลโสณกุล
หมวดหมู่:ราชสกุลจิรประวัติ
เรย์ ริซโซ

**เรย์มอนด์ "เรย์" ริซโซ** (; 27 สิงหาคม ค.ศ. 1992 – ) เป็นแชมป์โลกวิดีโอเกม*[[โปเกมอน]]*สามสมัย

## ประวัติ
เรย์ ริซโซ เติบโตในเขตมาร์ลตันของเขตเมืองอีฟส์แฮม รัฐนิวเจอร์ซีย์ ในสหรัฐ และในวัยเด็กเขาก็ชื่นชอบ*โปเกมอน* เขาเข้าเรียนที่เชอโรคีไฮสกูลในมาร์ลตัน จากนั้น ริซโซเข้าเรียนที่มหาวิทยาลัยเดรกในดิมอยน์ รัฐไอโอวา โดยขณะเรียนที่เดรก ริซโซผ่านการสอบคณิตศาสตร์ประกันภัยสามด้าน ได้แก่ ความน่าจะเป็น (P), คณิตศาสตร์การเงิน (FM) และแบบจำลองคณิตศาสตร์ประกันภัย: เศรษฐศาสตร์การเงิน (MFE) ปัจจุบัน ริซโซอาศัยอยู่ในเอกซ์ตัน รัฐเพนซิลเวเนีย

## การแข่ง''โปเกมอน''ระดับอาชีพ
ในปี ค.ศ. 2010 ริซโซชนะเลิศครั้งแรกที่รัฐฮาวายหลังจากชนะยาซูกิ โทจิงิ ของญี่ปุ่นในรอบชิงชนะเลิศของซีเนียร์ดิวิชัน จากนั้นเขาเป็นผู้ชนะเลิศการแข่งชิงแชมป์โลก ค.ศ. 2011 ที่แซนดีเอโก รัฐแคลิฟอร์เนีย หลังจากชนะมัตเตโอ จีนี ในรอบชิงชนะเลิศของมาสเตอส์ดิวิชันครั้งใหม่ในตอนนั้น จากนั้นเขาชนะเลิศการแข่งชิงแชมป์โลก ค.ศ. 2012 ที่รัฐฮาวาย โดยชนะโวล์ฟ กลิก ในรอบชิงชนะเลิศของมาสเตอส์ดิวิชัน ทำให้ริซโซได้เป็นแชมป์โลกวิดีโอเกมโปเกมอนสามสมัยคนแรก

ริซโซพ่ายแพ้ในรอบแรกของการคัดออกในการแข่งโปเกมอนชิงแชมป์โลก 2013 ส่วนในปี ค.ศ. 2014 ริซโซถูกกล่าวหาว่าโกงโดยใช้อีจิสสแลชที่ถูกแฮกในงานโปเกมอนชิงแชมป์แห่งชาติสหรัฐ 2014 เขาปฏิเสธข้อกล่าวหา แต่บอกว่าเขาจะไม่ใช้โปเกมอนดังกล่าวในอนาคต โปเกมอนที่ถูกกล่าวหาว่าถูกแฮกจะทำให้ไม่มีข้อได้เปรียบในการแข่ง แต่ยังคงเป็นการละเมิดกติกาการแข่ง

ในปี ค.ศ. 2015 ริซโซได้รับการนำชื่อเข้าสู่บันทึกสถิติโลกกินเนสส์สำหรับความสำเร็จของเขา อย่างไรก็ตาม เขาไม่ผ่านเข้ารอบสำหรับโปเกมอนชิงแชมป์โลก 2015

## อ้างอิง

หมวดหมู่:นักเล่นวิดีโอเกมโปเกมอน
2-Acetyl-1-pyrroline

**2-Acetyl-1-pyrroline** (**2AP**) เป็นสารประกอบอโรมาและรสที่ให้กลิ่นแก่ ขนมปังขาว ข้าวหอมมะลิและข้าวบาสมาติ เตยหอม (*Pandanus amaryllifolius*) และชมนาด (*Vallaris glabra*) ผู้สังเกตการณ์หลายคนอธิบายว่ากลิ่นนี้คล้ายกับ "ป๊อปคอร์นอบเนยร้อน" และเป็นกลิ่นของปัสสาวะของหมีขอ ปัสสาวะของเสือ (อินเดีย อามูร์ หรือไซบีเรียน) และเสือดาวอินเดียมีกลิ่นนี้เช่นกันเนื่องจาก 2AP

2AP และโครงสร้างที่คล้ายคลึงกันอย่าง 6-acetyl-2,3,4,5-tetrahydropyridine ที่มีกลิ่นคล้ายกันด้วย สามารถเกิดขึ้นได้จากปฏิกิริยาเมลลาร์ดในระหว่างการให้ความร้อนกับอาหารอย่างการอบแป้งขนมปัง สารประกอบทั้งสองมีค่าเกณฑ์กลิ่นต่ำกว่า 0.06 นาโนกรัม/ลิตร

## อ้างอิง

หมวดหมู่:รสชาติ
หมวดหมู่:คีโทน
หมวดหมู่:อิมีน
หมวดหมู่:ไพร์โรลีน
เอ็ม8 เกรย์ฮาวด์

**รถหุ้มเกราะเบา เอ็ม8** เป็นรถหุ้มเกราะขนาด 6×6 ที่ฟอร์ด มอเตอร์ คอมเพนีผลิตขึ้น ในช่วงสงครามโลกครั้งที่สอง มันใช้งานตั้งแต่ปี ค.ศ. 1943 โดยกองทหารสหรัฐและบริติชในยุโรปและตะวันออกไกลจนกระทั่งสงครามยุติลง ยานพาหนะนี้ส่งออกไปอย่างกว้างขวางและในปี ค.ศ. 2006 ยังคงประจำการอยู่ในบางประเทศ

ในการเข้าประจำการในบริติช เอ็ม8 เป็นที่รู้จักกันคือ "**เกรย์ฮาวด์**" เป็นชื่อเล่นที่ไม่ค่อยมีใครเคยใช้ในสหรัฐ กองทัพบกบริติชได้พบว่ามันหุ้มเกราะเบาบางเกินไป โดยเฉพาะพื้นที่บนตัวรถถัง ซึ่งทุ่นระเบิดต่อต้านรถถังสามารถที่จะทะลุเจาะเข้ามาได้ง่าย(วิธีแก้ปัญหาของพลขับคือการบุรองพื้นห้องพลขับด้วยกระสอบทราย) อย่างไรก็ตาม มันได้ถูกผลิตเป็นจำนวนมาก เอ็ม8 เกรย์ฮาวด์นั้นมีความคล่องตัวบนถนนได้อย่างยอดเยี่ยม ทำให้เป็นส่วนประกอบของการสนับสนุนในการรุกของขบวนยานหุ้มเกราะของอเมริกันและบริติช มันเป็นการขับบนพื้นดินที่ขรุขระเพียงเล็กน้อย โดยเฉพาะในพื้นดินโคลน

## รายชื่อของผู้ใช้
thumb|300x300px|M8/M20 operators, past and present.
[thumb|300x300px|Plinthed M8 on [Taiwan, with Republic of China Army (ROCA) markings.]]

### ผู้ใช้ในยุคปัจจุบัน

* 
* : บางส่วนจากสหรัฐในช่วงหลังสงครามโลกครั้งที่สอง.
* : 12 คัน
* : 30 คัน

### ผู้ใช้ในยุคอดีต

* : บางส่วนที่ฝรั่งเศสมอบให้
* : 25 คัน
* : ส่วนใหญ่ใช้งานโดยส่วนประกอบทางอากาศแห่งเบลเยียมเพื่อรักษาความปลอดภัยแก่ฐานทัพ เช่นเดียวกับกองกำลัง Publique
* : 15 คัน; ถูกมอบให้โดยฝรั่งเศส
* : 20 คัน
* : 10 คัน; ถูกมอบให้โดยฝรั่งเศส
* : 5 คัน
* : 10 คัน
* 
* 
* : 20 คัน
* : บางส่วนถูกมอบให้โดยกรีซ และถูกทำให้ดูทันสมัยโดยบริษัทอเมริกัน
* 
* : 15 คัน; ถูกทำให้ดูทันสมัยในปี ค.ศ. 1960s ด้วยเครื่องยนต์ดีเซล
* : 894 คัน; เอ็ม8 689 คัน และเอ็ม20 205 คัน.
* : ถูกยึดในช่วงสงครามโลกครั้งที่สอง บางคันถูกใช้งานเป็นยานพาหนะป้องกันทางอากาศโดยเฉพาะ.
* : ถูกมอบให้โดยสหรัฐ;ถูกใช้งานโดย กองกำลังยามชายแดนกลาง.
* : 207 คัน
* 
* ถูกใช้งานโดยกองกำลังตำรวจอินโดนีเซีย
* : 100 คัน
* : บางส่วนถูกมอบให้โดยสหรัฐในช่วงหลังสงครามโลกครั้งที่สอง.
* : 15 คัน; ถูกมอบให้โดยฝรั่งเศส
* 
* กาตังกา
* : 15 คัน; ถูกมอบให้โดยฝรั่งเศส.
* : 15 คัน; ถูกมอบให้โดยฝรั่งเศส.
* : 15 คัน
* : 50 คัน
* : 55 คัน; บางส่วนมาจากการสั่งซื้อจากทั้งฝรั่งเศสและสหรัฐ
* : 8 คัน; ถูกมอบให้โดยฝรั่งเศส
* 
* : บางส่วนถูกมอบให้โดยสหรัฐในฐานะส่วนหนึ่งของโครงการให้ความช่วยเหลือขององค์การเนโท.
* : ให้เช่า-ยืมโดยสหรัฐในช่วงสงครามโลกครั้งที่สอง
* 
* : 10 คัน; ถูกมอบให้โดยฝรั่งเศส.
* : 200 คัน
* : ประมาณว่ามีตั้งแต่ 75 คัน ถึง 175 คันที่อยู่ในประจำการ.
* : 4 คันถูกข้าศึกยึดในช่วงภารกิจรักษาสันติภาพของยูเอ็นในคองโก ค.ศ. 1960–1964, ถูกใช้งานโดยส่วนหนึ่งของกองทัพบกสวีเดน
* : 50 คัน
* : 6 คัน
* : 10 คัน
* 
* : 496 คัน
*  ปฏิบัติการของสหประชาชาติในคองโก (ONUC)
* : 8,523 คัน
* : 15 คัน
*  : สันนิษฐานว่าได้รับช่วงต่อจากกองทัพแห่งสาธารณรัฐเวียดนาม(ARVN) ที่ถูกยุบไปแล้ว.
* : 150 คัน ถึง 265 คัน, ได้รับในช่วง Informbiro.

## อ้างอิง

หมวดหมู่:ยานรบหุ้มเกราะล้อยาง
แอชลีย์ โรเบิร์ตส์

**แอชลีย์ อัลลิน โรเบิร์ตส์** () (เกิด 14 กันยายน พ.ศ. 2524)  เป็นนักร้อง นักเต้น นักแสดง นางแบบ และบุคคลในโทรทัศน์ชาวอเมริกัน เธอเป็นสมาชิกของวงดนตรีป๊อปอเมริกันและเต้นประกอบ The Pussycat Dolls

ในปี พ.ศ. 2557 โรเบิร์ตส์เปิดตัวสตูดิโออัลบั้มเดี่ยว *[[Butterfly Effect]]* เธอเคยปรากฏตัวในรายการโทรทัศน์ของอังกฤษหลายรายการ เช่น *[[I'm a Celebrity...Get Me Out of Here!]]* (2012), *[[Dancing on Ice]]* (2013–2014),  *[[Ant & Dec's Saturday Night Takeaway]]* (2013–2016), *[[The Jump]]* (2015) และ *[[Strictly Come Dancing]]* (2018)  

## อ้างอิง
น้ำตาลรีดิวซ์

**น้ำตาลรีดิวซ์** () คือน้ำตาลใด ๆ ที่สามารถทำหน้าที่เป็นตัวรีดิวซ์ได้เนื่องจากมีหมู่อัลดีไฮด์อิสระหรือหมู่คีโตนอิสระ โมโนแซ็กคาไรด์ทั้งหมดเป็นน้ำตาลรีดิวซ์ เช่นเดียวกันกับไดแซ็กคาไรด์บางชนิด โอลิโกแซ็กคาไรด์บางชนิด และพอลิแซ็กคาไรด์บางชนิด มอโนแซ็กคาไรด์สามารถแบ่งออกเป็นสองกลุ่ม: อัลโดสซึ่งมีหมู่อัลดีไฮด์ และคีโตสซึ่งมีหมู่คีโตน คีโตสจะต้องปรับให้เป็นอัลโดสก่อนที่สามารถทำหน้าที่เป็นน้ำตาลรีดิวซ์ได้ โมโนแซ็กคาไรด์ในอาหารทั่วไป กาแลคโตส กลูโคส และฟรุกโตสล้วนเป็นน้ำตาลรีดิวซ์

ไดแซ็กคาไรด์ซึ่งเกิดจากโมโนแซ็กคาไรด์สองโมเลกุลสามารถจำแนกได้ว่าเป็นน้ำตาลรีดิวซ์หรือไม่ใช่ ไดแซ็กคาไรด์ที่ไม่ใช่น้ำตาลรีดิวซ์เช่นซูโครสและทรีฮาโลสมีพันธะไกลโคซิดิกระหว่างคาร์บอนอโนเมอร์ จึงไม่สามารถเปลี่ยนเป็นรูปโซ่เปิดที่มีหมู่อัลดีไฮด์ได้ ติดอยู่ในรูปไซคลิก ไดแซ็กคาไรด์รีดิวซ์เช่นแลคโตสและมอลโตสมีคาร์บอนอโนเมอร์เพียงหนึ่งในสองของพวกมันที่เกี่ยวข้องกับพันธะไกลโคซิดิก ในขณะที่อีกตัวหนึ่งเป็นอิสระและสามารถเปลี่ยนเป็นรูปโซ่เปิดที่มีหมู่อัลดีไฮด์ได้

น้ำตาลรีดิวซ์จะทำปฏิกิริยากับกรดอะมิโนในปฏิกิริยาเมลลาร์ดซึ่งเป็นชุดของปฏิกิริยาที่เกิดขึ้นขณะปรุงอาหารที่อุณหภูมิสูงและมีความสำคัญในการกำหนดรสชาติของอาหาร นอกจากนี้ระดับของน้ำตาลรีดิวซ์ในไวน์ น้ำผลไม้ และอ้อยยังบ่งบอกถึงคุณภาพของผลิตภัณฑ์อาหารเหล่านี้อีกด้วย

## ดูเพิ่ม
* ปฏิกิริยาเมลลาร์ด

## อ้างอิง

หมวดหมู่:คาร์โบไฮเดรต
หมวดหมู่:โมเลกุลชีวภาพ
เมโลดี้ ธอร์นตัน

**เมโลดี้ ธอร์นตัน** () (เกิด 28 กันยายน พ.ศ. 2527) เป็นนักร้อง นักแต่งเพลง นักเต้น และนักแสดงโทรทัศน์ชาวอเมริกัน เธอก้าวขึ้นสู่ความเป็นดาราในฐานะสมาชิกคนหนึ่งของกลุ่มเพลงป๊อป Pussycat Dolls ที่ประสบความสำเร็จ เป็นสมาชิกที่อายุน้อยที่สุดของกลุ่ม ธอร์นตันถือว่ามีบทบาทในการร้องที่โดดเด่นที่สุดเป็นอันดับสองรองจากนิโคล เชอร์ซิงเกอร์ นักร้องนำและการร้องของเธอมีความไพเราะที่โดดเด่น ในปี พ.ศ. 2553 ธอร์นตันได้ลาออกจากกลุ่มเพื่อมุ่งเน้นไปที่งานเดี่ยวของเธอ ' ธ​​อร์นตันเปิดตัวมิกซ์เทปแรกของเธอ *[[P.O.Y.B.L]]' เมื่อวันที่ 15 มีนาคม พ.ศ. 2555  *Lioness Eyes'' อีพีแรกของธ​​อร์นตันเปิดตัวในวันที่ 7 สิงหาคม พ.ศ. 2563

## Social Media
Instagram : https://www.instagram.com/melodythornton/

## อ้างอิง